Clotilde Armand a fost trimisă în judecată. Ea și-a depus azi candidatura pentru un nou mandat la Primăria Sectorului 1
Clotilde Armand, primarul Sectorului 1, a fost trimisă în judecată de procurorii de la Parchetul de pe lângă Judecătoria Sectorului 1 în dosarul în care este acuzată că s-a numit singură manager de proiect într-un program anticorupție. Clotilde Armand și-a depus joi candidatura pentru un nou mandat la Primăria Sectorului 1 din partea Alianței Dreapta Unită. Într-o reacție la scurt timp după anunțul procurorilor, Clotilde Armand a catalogat dosarul ei drept „un caz penibil, cu acuzații ridicole”.